laion/Wikipedia-Exotic huggingface dataset:
ডিইএস

ডিইএস (DES) হলো তথ্য গুপ্তিকরণে ব্যবহৃত এক ধরনের সাইফার, যা মার্কিন যুক্তরাষ্ট্রে সরকারীভাবে ফেডারেল ইনফরমেশন প্রসেসিং স্ট্যান্ডার্ড (ফিপ্স) হিসাবে ১৯৭৬ সাল হতে প্রচলিত হয়। এটি বর্তমানে বিশ্বের সর্বত্র ব্যবহৃত হচ্ছে। ডিইএস অ্যালগরিদমটি এর গোপন অংশ, অপেক্ষাকৃত ছোট কী (key) দৈর্ঘ্য, এবং ন্যাশনাল সিকিউরিডি এজেন্সির সাথে সংশ্লিষ্টতার কারণে শুরুর দিকে বেশ বিতর্কিত ছিলো। এই অ্যালগরিদমটির উপরে বিভিন্ন বিশ্ববিদ্যালয় ও গবেষণাকেন্দ্রের গবেষকেরা পর্যালোচনা করেছেন। এটি অন্যান্য ব্লক সাইফার ও ক্রিপ্টোবিশ্লেষণবিদ্যার উপরে গবেষণাকে বেশ প্রভাবিত করেছে।
হুইটফিল্ড ডিফি

হুইটফিল্ড ডিফি (জন্ম জুন ৫, ১৯৪৪) একজন মার্কিন কম্পিউটার বিজ্ঞানী। তিনি এবং মার্টিন হেলম্যান ১৯৭৬ সালে পাবলিক কী ক্রিপ্টোগ্রাফির উপরে প্রথম গবেষণা পত্র প্রকাশ করেন। ডিফি ১৯৬৫ সালে এমআইটি হতে গণিতে স্নাতক ডিগ্রি লাভ করেন। ১৯৭৬ সালে হেলম্যানের সাথে লেখা "New Directions in Cryptography" নামক গবেষণাপত্রে তারা পাবলিক কি ক্রিপ্টোগ্রাফি, এবং কি আদানপ্রদানের জন্য নতুন পদ্ধতি প্রদান করেন। ১৯৯১ সালে ডিফি সান মাইক্রোসিস্টেম্‌সে যোগ দেন। তিনি বর্তমানে (২০০৭) সানের ভাইস প্রেসিডেন্ট, চীফ সিকিউরিটি অফিসার, এবং ফেলো। Wired Magazine biography of Whitfield Diffie Interview with Whitfield Diffie on Chaosradio International Cranky Geeks Episode 71 ওয়েব্যাক মেশিনে আর্কাইভকৃত ১১ অক্টোবর ২০০৭ তারিখে
নিকোলা পেল্টজ

নিকোলা অ্যানি পেল্টজ (জন্ম জানুয়ারী ৯, ১৯৯৫) হলেন একজন মার্কিন অভিনেত্রী। তার অভিনয়ে সাফল্যমন্ডিত চরিত্রটি আসে যযখন তিনি ২০১০ সালে মুক্তিপ্রাপ্ত রণ এবং রোমাঞ্চকর কাহিনী সমৃদ্ধ মার্কিন চলচ্চিত্র দ্য লাস্ট এয়্যারবেন্ডার চলচ্চিত্রে কাটারা ভূমিকায় অভিনয় করেন। ২০১৩ সাল থেকে ২০১৫ সাল পযন্ত তিনি মার্কিন টেলিভিশন চ্যানেল এএন্ডই-এ প্রচারিত অধীরতামূলক দৃশ্যকাব্যের ধারাবাহিক বেইট'স মোটেল-এ ব্রেডলি মার্টিন হিসেবে সহ-অভিনেত্রীর ভূমিকায় অভিনয় করেছেন। ২০১৪ সালে তিনি জনপ্রিয় মার্কিন চলচ্চিত্র ধারাবাহিক ট্রান্সফরমার্স-এর চতুর্থ চলচ্চিত্র ধারাবাহিক ট্রান্সফরমার্স: এইজ অব এক্সটিনশন-এ টেসা ইয়েগার ভূমিকায় অভিনয় করেন। পেল্টজের জন্ম, মার্কিন যুক্তরাষ্ট্রের নিউ ইয়র্ক রাজ্য-এর নিউ ইয়র্ক শহর-এর উত্তরাংশে অবস্থিত হাডসন ভ্যালি'তে অবস্থিত ওয়েস্টচেস্টার কান্ট্রি নামক এলাকায়। তার মা ক্লাউডিয়া (বিবাহপূর্ব নাম হেফনার), হলেন একজন সাবেক মডেল, এবং তার বাবা, নেলমন পেল্টজ, হলেন একজন ধনকুবের ব্যবসায়ী। তার চারজন বড় ভাই, দু'জন ছোট বোন এবং একজন বড় বোন রয়েছে। তার ভাইদ্বয়ের মধ্যে দুজন পেশায় অভিনেতা এবং আইস হকি-এর ডেফেন্সম্যান অবস্থানে খেলে থাকেন, তারা হলেন উইড় পেল্টজ এবং ব্রাড পেল্টজ। এছাড়াও তার আরও দ'জন সৎ-সহোদর রয়েছে, যারা তার বাবার পর্বের সংসার সমূহের। তার বাবা অষ্টিয়ান ইহুদি এবং রাশিয়ান ইহুদি'দের বংশধর, যদিও তার মা ইটালীয়, জার্মান, ওয়েল্স, এবং ইংরেজ বংশধর। জনপ্রিয় মার্কিন সংবাদপত্র দ্য নিউ ইয়র্ক টাইমস নিকোলার পিতা-মাতাকে "নিউ ইয়র্ক ইহুদি সম্প্রদায়ের সহানুভূতিশীল অগ্রনী" হিসেবে অাখ্যা দিয়েছেন। যখন পেল্টজের বয়স ছিল মাত্র ১২ বছর, তখন তিনি একজন অভিনয় শিল্পী ব্যস্থাপক নিজের জন্য নিয়োগ করেন, এবং ১৩ বছর বয়সের মধ্যেই, তিনি নিউ ইয়র্ক শহরে অবস্থিত ম্যানহাটন থিয়েটার ক্লাব নামক নাট্যমঞ্চে, ব্লাকবার্ড-এর মঞ্চায়নে, জনপ্রিয় মার্কিন অভিনেতা জেফ ড্যানিয়েলস-এর সাথে অভিনয় করেন। পেল্টজ, প্রফেশোনাল চিলড্রেনস স্কুলে নাট ওল্ফ-এর মত জনপ্রিয় তারকাদের সাথে পড়াশোনা করেন এবং ২০১৩ সালে তিনি স্নাতক করেন। পেল্টজ, ২০০৬ সালে মুক্তিপ্রাপ্ত ক্রিস্টমাসের হাস্যরস দৃশ্যকাব্যের মার্কিন চলচ্চিত্র ডেক দ্য হলস-এ ম্যাকেন্জি ভূমিকায় অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন। ২০০৮ সালে তিনি মার্কিন হাস্যরসাত্বক দৃশ্যকাব্যের চলচ্চিত্র হারোল্ড-এ বেকরি হিসেবে পার্শ-চরিত্রে অভিনয় করেন, এবং ২০০৮ সালের জুন মাসে তিনি জনপ্রিয় মার্কিন গায়িকা মাইলি সাইরাস-এর "সেভেন থিংস" এককটির জন্য নির্মিত গানের ভিডিওতে হাজির হন। "Official Facebook of Nicola Peltz"। সংগ্রহের তারিখ সেপ্টেম্বর ১৯, ২০১৩।  Barker, Lynn (জুন ২৯, ২০১০)। "Exclusive Interview: Nicola Peltz Kicks"। Teen Hollywood। নভেম্বর ২৯, ২০১৪ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৭, ২০১০।  "Paid Notice: Deaths Peltz, Claire"। The New York Times। এপ্রিল ১২, ২০০৭। নভেম্বর ১০, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৭, ২০১০।  Bloom, Nate (জুলাই ৩০, ২০১০)। "Jewish Stars 7/30"। Cleveland Jewish News। সংগ্রহের তারিখ সেপ্টেম্বর ১৮, ২০১৩। (সদস্যতা প্রয়োজনীয়) Sacks, Ethan (জুন ২২, ২০১৪)। "'Transformers: Age of Extinction' star Nicola Peltz had a blast on set"। New York Daily News।  Moorhouse, Victoria (জুলাই ১৪, ২০১৪)। "5 Things You Didn't Know About Transformers' Nicola Peltz"। OK!।  উইকিমিডিয়া কমন্সে নিকোলা পেল্টজ সংক্রান্ত মিডিয়া রয়েছে। ইন্টারনেট মুভি ডেটাবেজে নিকোলা পেল্টজ (ইংরেজি) টুইটারে নিকোলা পেল্টজ অলমুভিতে নিকোলা পেল্টজ
পূর্ণা নদী

পূর্ণা নদীটি মহারাষ্ট্রের ঔরঙ্গাবাদ-এর অজন্তা পাহাড়ের পূর্বে গোদাবরী নদীর একটি প্রধান বাম-তীরের উপনদী। মহারাষ্ট্রের বৃষ্টি ছায়া অঞ্চলে এই নদীটি দাক্ষিণাত্যের মালভূমির উপর অবস্থিত। এই নদীর প্রায় ১৫,৫৭৯ বর্গ কিলোমিটার জমির একটি বৃহৎ নদী অববাহিকার সঙ্গে ঔরঙ্গাবাদ, বুলদানা, জালনা, হিংগোলি এবং পারভানি এলাকা যুক্ত। এই বিশাল নদী অববাহিকার এলাকাটি প্রায়ই গোদাবরী নদীর উপ-অববাহিকা এবং নদীর উপনদীগুলির একটি ডেনড্রিটিক জল নিঃষ্কাশন ব্যবস্থা গঠন করে। এটি মহারাষ্ট্রের মরহাডাবাদ অঞ্চলের একটি প্রধান নদী, যা প্রায় ৩৭৩ কিলোমিটার পূর্বে পার্বানি জেলার পূর্ণা শহরের দক্ষিণে গোদাবরী নদীর সাথে মিলিত। ৮৩৮ মিটার উঁচুতে গৌতলা বন্যপ্রাণী অভয়ারণ্যের মধ্যে অজন্তা পাহাড়ের সীমারেখায় পূর্ণা নদীর উৎপত্তি হয়। মহারাষ্ট্রের এই ক্ষুদ্র অঞ্চলে বছরে ৭১১ মিমি থেকে ৮৮৯ মিলিমিটার বৃষ্টিপাত হয়, যা নদীতে জলের যোগানের একটি গুরুত্বপূর্ণ উৎস। এই এরিমানের বৃষ্টিপাতের জন্য একটি স্পঞ্জের মত অতি প্রয়োজনীয় বনভূমি গঠিত হয় নদীর উৎস অঞ্চলে। নদীটির ৩৭৩ কিলোমিটার পর্যন্ত বিস্তৃত একটি বৃহত পথ রয়েছে যা নদীটিকে গ্রেট ব্রিটেনের থেমস নদী অপেক্ষা দীর্ঘতর করে। তার উৎপত্তিটি খুব কাছাকাছি, নেভপুর সেচ প্রকল্প নির্মিত হয়েছে, যা আরঙ্গাবাদ জেলার অন্তর্গত কান্নাদ তালুকে অবস্থিত। সেলোদ তালুকের মধ্যে নদীর উপনদী আঞ্জনা আহমেদ এটির আওরঙ্গাবাদের মধ্যে সংক্ষিপ্ত পথটি শেষ করে জালানে প্রবেশ করে। এই সেচ প্রকল্প ক্রমবর্ধমানভাবে দুটি নদী দ্বারা গঠিত হয়। নদী দুটি হল জাফরাবাদের গিরিজা এবং ওয়ালিসখালসার কেলানা। এর পরে নদীটি বুলন্দনা জেলার প্রবেশ করে যেখানে এটি খাদাকপূর্ণা বাঁধের পশ্চিমাঞ্চলে ছড়িয়ে পড়ে এবং এখানে ডমনা নামে আরেকটি ছোট উপনদী দেখা যায়। তারপর নদীটি হিংগোলি ও পারভানি দুটি জেলার মধ্যে একটি প্রাকৃতিক সীমানার ভূমিকা পালন করে। এখানে অবশ্যই তার প্রবাহকে দুটি বাঁধ দ্বারা বাধা দেওয়া হয়; ইয়েলেদিড়ী বাঁধ - মরহুমায় এলাকার দ্বিতীয় বৃহত্তম বাঁধ - যা জলধারন ক্ষমতা ০.৮১ বিলিয়ন কিউবিক মিটার এবং সিদ্ধেশ্বর বাঁধ। নদীর প্রবাহ, এরপর দুটি বাঁধের উপস্থিতি কারণে যথেষ্ট হ্রাস পায়। দক্ষিণ বরাবর হিংগোলি এবং পারভানি জেলার মধ্যে সীমানা ছাড়িয়ে এবং পারভানি মধ্যে প্রবাহিত হয়। রাজ্য সড়ক ২২২ নদী অতিক্রম করার আগে, এটি তার বৃহত্তম উপনদী দ্বারা সংযুক্ত হয় - দুধানা নদী, যার ফলে তার প্রবাহ বৃদ্ধি। পূর্ণা নদী তার প্রবাহের শেষ অংশে সম্পূর্ণ ভাবে পূর্ণা শহরের মধ্য দিয়ে প্রবাহিত হয়, যেখানে এটি শেষ পর্যন্ত প্রায় ৩৫১ মি উঁচুতে গোদাবরী নদীতে মিলিত হয়। http://www.nih.ernet.in/rbis/basin%20maps/godavari/Purna.htm[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৮।  "Purna (Neopur) Dam D03045"। India-WRIS। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১০-১৩।  "Village Map,Taluka Kannad" (পিডিএফ)। Maharashtra Remote Sensing Applications Centre। সংগ্রহের তারিখ ২০১৫-১০-১৩। [স্থায়ীভাবে অকার্যকর সংযোগ] "DAMS: Yeldari Dam"। www.maharashtradarshan.in। ২০১৫-১১-১৭ তারিখে মূল থেকে আর্কাইভ করা। সংগ্রহের তারিখ ২০১৫-১০-১৩।  "National Register of Large Dams-2009" (পিডিএফ)। Central Water Commission। ২০১১-০৭-২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৫-১০-১৩।
লালমাই পাহাড়

লালমাই পাহাড় বাংলাদেশের কুমিল্লা জেলার সদর দক্ষিণ উপজেলায় অবস্থিত একটি বিচ্ছিন্ন পর্বতশ্রেণী। প্রায় পঁচিশ লক্ষ বছর আগে প্লাইস্টোসিন যুগে এই পাহাড় গঠিত হয়েছিল বলে অনুমান করা হয়। সে হিসেবে এটি বাংলাদেশের বরেন্দ্রভূমি এবং মধুপুর ও ভাওয়াল গড়ের সমকালীন। লালমাই পাহাড় এর দৈর্ঘ্য ৮ কিলোমিটার এবং এর সবচেয়ে চওড়া অংশ ৪.৮ কিলোমিটার। এটির সর্বোচ্চ উচ্চতা ৪৬ মিটার। পাহাড়টির উত্তর অংশ ময়নামতি পাহাড় এবং দক্ষিণ অংশ লালমাই পাহাড় নামে পরিচিত। লালমাই পাহাড়ের মাটি লাল রংয়ের। যার কারণে একে লালমাই পাহাড় বলা হয়। কুমিল্লার লালমাই পাহাড় নিয়ে একটি গল্প প্রচলিত আছে, রাম ও রাবণ এর মধ্যে যখন যুদ্ধ সংগঠিত হয় সে সময় রামের ছোট ভাই লক্ষণ গুরুতর আহত হলে, বৈদ্যের নির্দেশ অনুযায়ী বৈশল্যকরণী গাছের পাতার রস ক্ষত স্থানে লাগানোর নির্দেশ দেয়। বৈদ্যের মতে, বৈশল্যকরণী পাতার রস লাগালে লক্ষণ ভালো হয়ে যাবে। আর তাই হনুমান বৈশল্যকরণী গাছ নিয়ে আসার জন্য হিমালয়ের উদ্দেশ্যে যাত্রা করে। তবে হনুমান বৈশল্যকরণী গাছ না চিনতে পারায় গাছসহ পুরো হিমালয় পর্বতকেই তুলে নিয়ে আসে। চিকিৎসা শেষ হলে পর্বত টা যথাস্থানে রাখার জন্য হনুমান রওনা দেয়। কিন্তু যাত্রাপথে পর্বত এর কিছু অংশ কুমিল্লার লমলম সাগরে পরে যায়। তখন থেকেই এ স্থানের নাম লালমাই নামেই পরিচিত। এছাড়া আরো কথিত আছে এক রাজার নাকি দুই কন্যা ছিল। এক কন্যার নাম লালমতি আরেক কন্যার নাম ময়নামতি। তাদের নামানুসারে এই লালমাই ও ময়নামতি পাহাড়ের নামকরণ করা হয়েছে। বর্তমানে যথাযথ রক্ষণাবেক্ষণ ও তদারকির অভাবে এ ঐতিহ্য ধ্বংসের পর্যায়ে। অসাধু ভূমিদস্যুরা এ পাহাড়ের মাটি কেটে অন্যত্র বিক্রয় করছে। এছাড়াও, মাটি কেটে আবাদি জমি বানানো হচ্ছে। "ধ্বংস প্রায় লালমাই পাহাড়"। [স্থায়ীভাবে অকার্যকর সংযোগ]
কামতা রাজ্য

কামতা রাজ্য ত্রয়োদশ শতকে পাল রাজবংশের পতনের পর পুরানো কামরূপ রাজ্যর পশ্চিম অংশে গঠিত হয়। কামতা রাজ্যের উত্থানের সঙ্গে সঙ্গে অসম বুরঞ্জীর প্রাচীন যুগ শেষ হয় এবং মধ্য যুগ আরম্ভ হয়। এই অঞ্চলের শেষ শাসক ছিলেন কামতেশ্বর নীলাম্বর সেন যাকে গৌড়ের শাসক আলাউদ্দিন হোসেন শাহ ক্ষমতাচ্যুত করে। প্রশাসনিক গাঁথনির সৃষ্টি করলেও হোসেন শাহ এই অঞ্চল নিয়ন্ত্রণে রাখতে পারেননি আর কোচ রাজবংশ এই অব্যবস্থার সুযোগ নেন। কোচদের রাজ্যকে কোচ রাজ্য বলা হয়। পরে রাজ্যটি দুভাগ হয়ে পড়ে: কোচবিহার ও কোচ হাজো। পূর্বের রাজ্য কোচ হাজো ১৭শ শতকে আহোম রাজ্যের অন্তর্গত হয়। পশ্চিমের অংশ কোচবিহার কোচ রাজবংশের হাতে থাকে এবং পরে পশ্চিম বাংলার অন্তর্ভুক্ত করা হয়। খেন রাজবংশ তাদের রাজধানী কামতাপুর বা গোসানীমারীর (বর্তমান কোচবিহার জেলায়) থেকে শাসন করত। শেষ রাজা নীলাম্বর সেন (১৪৮০-১৪৯৮) রাজ্য বাড়িয়ে বর্তমান পশ্চিম বঙ্গের কোচবিহার জেলা, অসমের অবিভক্ত কামরূপ ও দরং জেলা, এবং বাংলাদেশের উত্তর ময়মনসিংহ ও দিনাজপুর জেলার পূর্ব অংশ অন্তর্ভুক্ত করেছিলেন। গৌড় আরব থেকে আগত শাসক আল্লাউদ্দিন হুসেন শাহ (১৪৯৪-১৫১৯) ১৪৯৮ সালে শেষ খেন রাজাকে ক্ষমতাচ্যুত করেন। । হুসেন শাহ ২৪,০০০ পদাতিক, অশ্বারোহী সেনা ও যুদ্ধ-জাহাজ নিয়ে কামতা আক্রমণ করেছিলেন। হুসেন শাহ নগরটি ধ্বংস করে হাজো পর্যন্ত অঞ্চল নিজের হস্তগত করেন এবং তার পুত্রকে সিংহাসনে বসান। হুসেন শাহ আগের গোষ্ঠীপতিদেরকে অব্যাহতি দিয়ে অঞ্চলটিতে সামরিক শাসন প্রতিষ্ঠা করেন। তিনি "কমরু, কামতার বিজেতা" বলে নিজের মোহর বানিয়েছিলেন। তিনি আহোম রাজ্যের পশ্চিম সীমা পর্যন্ত রাজ্য বিস্তার করেন। পরে বার ভূইঞাকে ধরে স্থানীয় দলপতিসমূহ ও আহোম রাজা চুহুন্মুঙর চেষ্টায় হুসেন শাহ এই অঞ্চলের সামরিক ও রাজনৈতিক নিয়ন্ত্রণ হারান। স্থানীয় নেতাগণ এই অঞ্চল শাসন করতে শুরু করেন এবং কোচ রাজবংশের উত্থান হয়। আফগান শাসনের প্রভাব পরেও থেকে যায়। হুসেন শাহের মোহর কোচ বংশের শাসনকালে ১৫১৮ সাল পর্যন্ত ব্যবহৃত হয়েছিল। মক্কা থেকে গিয়াসুদ্দিন আউলিয়া নামের একজন সাধু হাজোতে আসেন। তাকে কবর দেয়ার স্থান "পোয়ামক্কা" বলে পরিচিত হয় এবং হিন্দু-মুসলমানের তীর্থস্থান হয়ে ওঠে। ষষ্ঠদশ শতকের গোড়ায় কোচ রাজবংশী বিশ্ব সিংহ‌ (১৫১৫-১৫৪০) কামতায় কোচরাজ্য প্রতিষ্ঠা করেন। সেই শতকের শেষদিকে রাজ্যটির পূর্বদিকের কোচ হাজো শাসন করা রাজা নিজেকে স্বাধীন ঘোষণা করে। কোচ হাজো ও কোচ বিহার পৃথক হয়ে যায় এবং সেই দুটি রাজ্যের সীমা বর্তমানের প্রায় অসম ও পশ্চিম বঙ্গের সীমা হয়ে পড়ে। ১৬১৫ সালে মোগলরা কোচ হাজো অধিকার করে। অঞ্চলটি নিয়ে আহোম ও মোগলদের সংঘাতের সৃষ্টি হয়। শেষে এই অঞ্চল আহোমের হাতে যায়। পশ্চিম অংশের কোচ বিহার প্রথমে মোগলদের সঙ্গে এবং পরে ব্রিটিশদের সঙ্গে মিত্রতা করে। ভারতে ব্রিটিশ শাসনের শেষ পর্যন্ত এখানে রাজকীয় শাসন চলেছিল। কোচ রাজবংশী Kamarupa was reorganized as a new state. 'Kamata' by name with Kamatapur as capital. The exact time when the change was made is uncertain. But possibly it had been made by Sandhya (c1250-1270) as a safeguard against mounting dangers from the east and the west. Its control on the eastern regions beyond the Manah (Manas river) was lax." (Sarkar 1992, পৃ. 40–41) http://coochbehar.nic.in/htmfiles/royal_history2.html (Sarkar 1992:44) আক্রমণের সঠিক তারিখ জানা যায় না। (Sarkar 1992:46–47) দেখুন। (Sarkar 1992:46) (Sarkar 1992:48) Sarkar, J. N. (১৯৯২), "Chapter II The Turko-Afghan Invasions", Barpujari, H. K., The Comprehensive History of Assam, 2, Guwahati: Assam Publication Board, পৃষ্ঠা 35–48 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভৌম রাজবংশ

নরক রাজবংশ প্রাগজ্যোতিষের প্রথম রাজবংশ ছিল। রামায়ণ, মহাভারত, কালিকা পুরাণ, যোগিনী তন্ত্র এবং স্থানীয় কাহিনীতে তাদের উল্লেখ আছে। মহাভারতের যুদ্ধের কিছুকাল আগে দ্বাপর যুগে এই বংশ আরম্ভ হয়েছিল। নরকাসুরের পুত্র এবং পাণ্ডুর বন্ধু ভগদত্ত কৌরবদের হয়ে যুদ্ধে অংশ নিয়েছিলেন। এই বংশ শোণিতপুরের (মধ্য অসম) বাণ বংশের সমসাময়িক ছিল। দানব রাজবংশের শেষ রাজা ঘটকাসুরকে বধ করে বিদেহের নরক এই বংশ প্রতিষ্ঠা করেছিলেন। কালিকা পুরাণে নরককে ধরিত্রী বা ভূমিদেবীর পুত্র বলে অভিহিত করা হয়েছে। এই নরকের বংশকে ভৌম বংশ বলেও ডাকা হয়। * Prakash, Col Ved, Encyclopedia of North-East India উদ্ধৃতি টেমপ্লেট ইংরেজি প্যারামিটার ব্যবহার করেছে (link) (Gait 1906, পৃ. 12) "History of Assam: The Ancient Period"। Govt. of Assam। ২৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৭।  Gait, Edward A (১৯০৬), A History of Assam, Calcutta উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দানব রাজবংশ

দানব রাজবংশ উত্তর-পূর্ব ভারতের অসমে রাজনৈতিক শাসনের সূত্রপাত করেছিল। মহীরংগ দানব এই বংশ প্রতিষ্ঠা করেছিলেন। তারা কিরাট মূলের লোক (বড়ো) ছিলেন। কালিকা পুরাণে এই শাসকদের উল্লেখ আছে কিন্তু কোনো পুরাতাত্ত্বিক প্রমাণ নেই। কিরাট শাসকদের শেষজন ঘটকাসুরকে নরক রাজবংশের কিংবদন্তি রাজা নরকাসুর বধ করে নিজের শাসন আরম্ভ করেন। মহীরংগ (মৈরং) হটকাসুর শম্ভাসুর রত্নসুর ঘটকাসুর (Gait 1906, পৃ. 11) (Gait 1906, পৃ. 12) Gait, Edward A (১৯০৬), A History of Assam, Calcutta উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চুচেংফা

চুচেংফা বা প্রতাপ সিংহ (রাজত্বকাল ১৬০৩-১৬৪১) আহোম রাজ্যের ১৭তম রাজা ছিলেেন। বয়স্ক অবস্থায় রাজা হওয়ার জন্য বুরঞ্জীতে তাকে বুঢ়া রাজাও বলা হয়েছে। তার রাজত্বকালে অহোম রাজ্যর সীমা পশ্চিম পর্যন্ত বিস্তৃত হয়, অহোম-মোগল সংঘাতের সূত্রপাত ঘটে, এবং মোমাই তামুলী বরবরুয়ার পরিকল্পনামতে পাইক প্রথা এবং নতুন গ্রাম্য অর্থনীতি জন্য রাজ্যের আন্তঃব্যবস্থা পরিবর্তিত হয়। তিনি বরবরুয়া এবং বরফুকন এই দুটি নতুন পদের সৃষ্টি করেছিলেন। কোচ হাজোর শাসকের সাথে মিত্রতার জন্য তিনি মোগল আগ্রাসন রোধ করতে সক্ষম হয়েছিলেন। তার প্রচলন করা প্রশাসনিক ব্যবস্থা ১৮২৬ সালের অহোম রাজ্যের অন্ত পর্যন্ত চালু থাকে। ১৬০৩ সালে চুখাম্‌ফার মৃত্যুর পর তার পুত্র লাঙি গোহাঁইকে মন্ত্রী টংখাম বরগোহাঁই, চাওপেত বুঢ়াগোহাঁই এবং বনজাঙ্গি বরপাত্রগোহাঁয় স্বর্গদেউ হিসাবে অধিষ্ঠিত করেন। অভিষেকের সময়ে তার বয়স ছিল ৫৮ বছর। রাজা হয়ে তিনি অহোম নাম চুচেংফা এবং হিন্দু নাম প্রতাপ সিংহ গ্রহণ করেন। তিনি জয়ন্তীয়া রাজকন্যার সাথে বিবাহর প্রস্তাব গ্রহণ করেন। পরে কাছাড়ি রাজ্যের সাথে তার সংঘাতের সৃষ্টি হয়। ১৬০৮ সালে পরীক্ষিত নারায়ণের কন্যা মঙলদহীর সাথে বিয়ে করে তিনি কোচ হাজোর সঙ্গে মিত্রতা করেন। ইতিহাসবিদ বেণুধর শর্মার মতে, অসমে দুর্গা দেবীর মাটির প্রতিমা পূজা করার প্রথা চুচেংফার সময়ে আরম্ভ হয়। কোচ রাজ্যে বন্দী হওয়া সুন্দর গোহাঁইর থেকে চুচেংফা কোচ রাজা নরনারায়ণ ধুমধাম করে দুর্গাপূজা অনুষ্ঠিত করার কথা শোনেন। তিনি প্রতিমা সজ্জা শেখার জন্য কোচ রাজ্যে শিল্পী পাঠিয়েছিলেন। শিবসাগরের কাছের ভটিয়াপারায় রাজা প্রথমবার রাজকীয় দুর্গাপূজা করেন। কোচবিহার এবং কোচ হাজোর মধ্যে সংঘাতের ফলে মোগলরা এই অঞ্চল পর্যন্ত প্রবেশ করে এবং ১৬১৫ সালে অহোম রাজ্যকে দখল করে। শেষে পরবর্তী কালের অহোম রাজা চুপাতফা ১৬৮২ সালে অসম থেকে মোগলদের সমূলে বিনাশ করেন। অহোম-মোগলের সংঘাতের ফলে বহিরাগত শত্রুর সাথে যুদ্ধ করতে অহোম-কাছাড়ির মধ্যে শান্তি স্থাপন হয়। মোগল আক্রমণে কোচ হাজোর শক্তি কমে আসার বিপরীতে অহোমের প্রভাব ক্রমে ক্রমে পশ্চিমে ব্যাপ্ত হয়েছিল। চুচেংফা লাঙি পানীসিয়াকে প্রথমবরফুকন হিসাবে কাজলীতে থেকে তার পশ্চিম সেনানায়ক হিসাবে নিয়োগ করেন এবং কলিয়াবরের পশ্চিমে অহোম অঞ্চল ছিন্ন-ভিন্ন করে দেন। বুঢ়াগোহাঁই, বরগোঁহাই এবং বরপাত্রগোহাঁইর হাতে সুনির্দিষ্ট অঞ্চল ছিল এবং তাদের অধীনে না থাকা অঞ্চল নিয়ন্ত্রণ করতে চুচেংফাবরবরুয়া পদবীর সৃষ্টি করেন। প্রথম ববরুয়া মোমাই তামুলী পাইক প্রথা এবং গ্রাম্য অর্থনীতির আমূল সংস্কার সাধন করেন। শাসনের সুবিধার জন্য চুচেংফা ভূঞাদেরকে ব্রহ্মপুত্রের উত্তর পার থেকে দক্ষিণ পারে এনে তাদের শক্তি হ্রাস করেন। চুহুন্মুঙ কাছাড়ি রাজ্য থেকে অধিকার করা মরঙী অঞ্চলে তিনি আট হাজার পরিবার সংস্থাপন করেন। তিনি রহিয়াল বরুয়া, জাগিয়াল গোহাঁই, কাজলীমুখীয়া গোহাঁই ইত্যাদি পদবীরও সৃষ্টি করেছিলেন। সাংগঠনিক তীক্ষ্ণতা, রাজনৈতিক বিচক্ষণতা এবং জ্ঞানের জন্য চুচেংফা বুদ্ধি স্বর্গনারায়ণ বলেও পরিচিত ছিলেন। ৩৮ বছর শাসনের পর ১৬৪১ সালে প্রতাপ সিংহের মৃত্যু হয়। অহোম রাজবংশ Gogoi (১৯৬৮)। The Tai and the Tai Kingdoms। Guwahati: Gauhati University। পৃষ্ঠা 333–365।
টর

টর (Tor: The Onion Router) হলো ব্যক্তিগত গোপনীয়তা রক্ষার্থে পরিচয় গোপন করার কাজে ব্যবহৃত এক প্রকারের রাউটিং সফটওয়ার। এটি ওনিয়ন বা পিঁয়াজীয় রাউটিং পদ্ধতির দ্বিতীয় পর্যায়ের সিস্টেম। টর তৈরি করা হয় প্রথমে মার্কিন যুক্তরাষ্ট্রের নৌবাহিনীর গবেষণাগারে। পরবর্তিতে ২০০৪ সালে এটি ইলেকট্রনিক ফ্রন্টিয়ার ফাউন্ডেশন (ইএফএফ) এর প্রকল্পে পরিণত হয়। ইএফএফ নভেম্বর ২০০৫ পর্যন্ত টরের আর্থিক পৃষ্ঠপোষকতা করে, এবং এখনও টর প্রজেক্টের জন্য ওয়েব হোস্টিং প্রদান করে থাকে। অন্যান্য দ্রুতগতির পরিচয় গোপনকারী নেটওয়ার্কের মতো টরও ট্রাফিক অ্যানালাইসিস আক্রমণের সম্মুখীন হতে পারে, যদি কোনো পর্যবেক্ষক কোনো সংযোগের দুই প্রান্তের তথ্য আদানপ্রদান দেখতে পারেন।. Dingledine, Roger (২০ সেপ্টেম্বর ২০০২)। "Pre-alpha: run an onion proxy now!"। or-dev (মেইলিং তালিকা)। সংগ্রহের তারিখ ১৭ জুলাই ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hahn, Sebastian (২০১৭-০৩-৩১)। "[tor-dev] Tor in a safer language: Network team update from Amsterdam"। সংগ্রহের তারিখ ২০১৭-০৪-০১।  "LICENSE – Tor's source code"। tor। সংগ্রহের তারিখ ২০১৮-০৫-১৫।  "Tor:People"। ২০০৬-১০-১৫। সংগ্রহের তারিখ ২০০৭-০৫-২১।  "TheOnionRouter/TorFAQ"। সংগ্রহের তারিখ ২০০৭-০৯-১৮। Tor (like all current practical low-latency anonymity designs) fails when the attacker can see both ends of the communications channel [স্থায়ীভাবে অকার্যকর সংযোগ] উইকিমিডিয়া কমন্সে টর সংক্রান্ত মিডিয়া রয়েছে। দাপ্তরিক ওয়েবসাইট
জেবাস্টিয়ান রুডি

জেবাস্টিয়ান রুডি (জন্ম: ২৮ ফেব্রুয়ারি ১৯৯০) হলেন জার্মানির একজন পেশাদার ফুটবলার, যিনি বুন্দেসলিগার ক্লাব বায়ার্ন মিউনিখ এবং জার্মানি জাতীয় দলে একজন মধ্যমাঠের খেলোয়াড় হিসেবে খেলেন। এছাড়াও তিনি মাঝেমাঝে একজন রক্ষণভাগের খেলোয়াড় হিসেবেও খেলেন। ২০০৩ সালে, রুডি ভিএফবি স্টুটগার্টের যুব একাডেমীতে যোগদান করেন এবং ২০০৭ সালে ভিএফবি স্টুটগার্টের সংরক্ষিত দলের সদস্য হিসেবে তার জ্যেষ্ঠ ক্যারিয়ার শুরু করেন। তিনি উক্ত সময়ে রেজিওনালিগা সুডে খেলেছেন। তিনি ২০০৮ সালের ২রা আগস্ট তারিখে, ১. এফসি ইউনিয়ন বার্লিনের বিরুদ্ধে নতুন প্রতিষ্ঠিত ৩. লিগার মাধ্যমে পেশাদার অভিষেক করেন। ২০০৮ সালের গ্রীষ্মে, তিনি ভিএফবি স্টুটগার্টের সাথে চুক্তি স্বাক্ষর করেন, যার ফলে তিনি ২০১০ সালের ১০ই আগস্ট তারিখে, ডিএফবি-পোকালে উক্ত দলের হয়ে অভিষেক করেন। উক্ত ম্যাচে তারা এফসি হান্সা লুনেবুর্গের বিরুদ্ধে ৫–০ গোলে জয়লাভ করে। ২০১৭ সালের ১৫ই জানুয়ারি তারিখে, তিনি বায়ার্ন মিউনিখের সাথে চুক্তি স্বাক্ষর করেন। "FIFA Confederations Cup Russia 2017: List of players: Germany" (পিডিএফ)। FIFA। ২ জুলাই ২০১৭। পৃষ্ঠা 4। ২৪ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২১ জুলাই ২০১৭।  "Bayern Munich sign Hoffenheim duo Sebastian Rudy and teammate Niklas Sule"। BBC Sport Football। ১৫ জানুয়ারি ২০১৭।  ফুসবালডাটেন.ডিইতে Sebastian Rudy (জার্মান) জেবাস্টিয়ান রুডি – ফিফা প্রতিযোগিতার রেকর্ড (ইংরেজি) জেবাস্টিয়ান রুডি – উয়েফা প্রতিযোগিতার রেকর্ড (আর্কাইভ) (ইংরেজি)  টেমপ্লেট:ফ্রিটজ ওয়াল্টার মেডেল অনূর্ধ্ব-১৮
দৃষ্টিকোণ

দৃষ্টিকোণ হলো ২০১৮ সালে নির্মিত কৌশিক গাঙ্গুলির পরিচালনায় একটি বাংলা চলচ্চিত্র। এতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং ঋতুপর্ণা সেনগুপ্ত গল্পে দেখা যায় জীবন মিত্র (প্রসেনজিৎ চ্যাটার্জী) তার স্ত্রী রুমকি (চুর্ণী গাঙ্গুলী) কে নিয়ে সহজ সরল জীবনযাপন করেন তারা একটি খুনের মামলায় জড়িয়ে পড়ে। এই খুনটি ছিল শ্রিমতীর (ঋতুপর্ণা সেনগুপ্ত) স্বামী (পলাশ সেন) যে রুমকির বড় ভাই প্রীতম (কৌশিক গাঙ্গুলী) এর দ্বারা দুর্ঘটনা ক্রমে খুন হয়। এতে সে অনুতপ্ত বোধ করে কিন্তু খুনের দায় নিতে চায় না। পরে জীবন মিত্রের দ্বারা আসল রহস্য উন্মোচিত হয়। প্রসেনজিৎ চট্টোপাধ্যায় - জীবন মিত্র ঋতুপর্ণা সেনগুপ্ত - শ্রিমতী কৌশিক গঙ্গোপাধ্যায় - প্রিতম চূর্ণী গাঙ্গুলি - রুমকি সঙ্গীত পরিচালনায় ছিলেন অনুপম রায়। "Director Kaushik Ganguly confirms 'Drishtikone' release date"। Times of India। এপ্রিল ১, ২০১৮। সংগ্রহের তারিখ ২৩ এপ্রিল ২০১৮।  "'Drishtikone' new poster: Prosenjit Chatterjee and Rituparna Sengupta reunite for a soulful love story"। Times of India। ফেব্রু ১৯, ২০১৮। সংগ্রহের তারিখ ২৩ এপ্রিল ২০১৮।  "'প্রাক্তন'র পর প্রসেনজিৎ-ঋতুপর্ণার 'দৃষ্টিকোণ'"। চ্যানেল আই অনলাইন। 17 February, 2018। সংগ্রহের তারিখ 23 এপ্রিল 2018।  এখানে তারিখের মান পরীক্ষা করুন: |তারিখ= (সাহায্য) "Drishtikone movie songs"। webmusic.in। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ 2018।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Music from Drishtikone"। gomolo.com। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ 2018।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ইন্টারনেট মুভি ডেটাবেজে দৃষ্টিকোণ (ইংরেজি)
ভূতাবুড়ি (লোকদেবী)

ভূতাবুড়ি বাংলার একটি আঞ্চলিক দেবী। বর্ধমান জেলার আসানসোল অঞ্চলে এই আঞ্চলিক দেবীর পূজা হয়। এছাড়া বাঁকুড়া জেলাতেও এই দেবীর পূজার প্রচলন আছে। এই দেবী সাধারণত স্থানীয় বাউরি জাতির আরাধ্যা। তবে বাকি সবাই পূজায় যোগদান করেন। প্রাচীন কালে অনাবৃষ্টি বা অতিবৃষ্টি উভয় প্রাকৃতিক দুর্যোগের কাছ থেকে নিস্তার পেতে গাছ পাথর ইত্যাদি পূজা করা হতো। কখনো কখনো ছোটো মূর্তি গড়ে পূজা করা হতো। সেই রকমই একটি দেবী ভূতাবুড়ি। পশ্চিমবঙ্গের বর্ধমান জেলার বার্ণপুর কাছে শ্যামডিহিগ্রামে দামোদর নদের ধারে ভূতাবুড়ির থান। এখানে কোন মন্দির নেই। পাথর বাঁধানো চাতালের উঁচু বেদীর উপর ভূতাবুড়ির থান। দক্ষিণে বাংলার দুঃখ দামোদর নদ। আরও দক্ষিণে বাঁকুড়ার সর্বোচ্চ পাহাড় বিহারীনাথ । দামোদর পেরোলে দক্ষিণে বাঁকুড়া জেলা । ভূতা শব্দের অর্থ প্রেত। ভূতের স্ত্রীলিঙ্গ রূপ। কিছু হিন্দু বাঙালির কাছে ভূতাবুড়ি অপদেবী রূপে পরিচিত। সাধারণ নিয়মে প্রতিদিন পুজো হয়। শনিবারে বিশেষ পুজো হয়ে থাকে। বার্ষিক পুজো হয় পয়লা মাঘ । তবে আষাঢ় সংক্র্Iন্তিতে বেশ আড়ম্বর করে পুজো হয়। এই ভূতাবুড়ির সেবাইত রায় পদবীধারী বাউরি জনগোষ্ঠী। বর্তমানে প্রধান দেয়াসী গোবিন্দ রায় । পুজোতে কোন বলিদান হয়না । কথিত আছে– আগে হাঁস,মুরগী প্রচুর বলি হতো। কিন্তু বর্তমানে দেবীর আদেশে বলিদান সম্পূর্ণ রূপে বন্ধ হয়েছে । থানে বেদীতে কোন মূর্তি নেই। শুধু বিশাল আকৃতির সুদৃশ্য বেশ কিছু পাথরের ও পোড়ামাটির ঘোড়া আছে। তাদের মাঝে একটি ছোটো শিবলিঙ্গ আছে। কথিত আছে– এই ভূতাবুড়িরা সাত বোন ও এক ভাই । সাত বোন হচ্ছে - ঘাঘরবুড়ি, নুনীবুড়ি, ঘোষবুড়ি, ধেনুয়াবুড়ি, কেন্দুয়াবুড়ি, পিয়ালশালবুড়ি ও ভূতাবুড়ি ।আর একমাত্র ভাই শান্তিনাথ । এই পুজোয় কোনো মন্ত্র উচ্চারণ হয় না। শুধু জোরে জোরে ভূতা বুড়ির নাম ডেকে ভোগ নিবেদন করা হয় আর ডাকা হয় সাত বোনের নাম ও ভাইয়ের নাম। পুজোর মধ্যে পূজারীর ভর হয়। তিনি জোরে জোরে কাঁপতে থাকেন।অনেক ভক্তরা পূজারীর কাছে তাদের সমস্যার কথা জানান। সমাধানও তিনি যথা রীতি বলে দেন। বেদীর পিছনের দিকের একটি বাঁধানো ছোট্ট বেদীর উপর একটি পাথরকে বাঘরায় হিসাবে পুজো করা হয়। এই বাঘরায় পুজোর সাথে সাথে পূজারীর ভর আসে। শেষে কাঁচা দুধ খেয়ে পূজারীর ভর ভঙ্গ হয়। পূজোতে বিভিন্ন ফল, মিষ্টি, দুধ, বাতাসা, চিঁড়ে, গুড় দেওয়া হয়। এছাড়া ভূতাবুড়ির প্রিয় খাবার কলাই কড়কড়ে দেওয়া হয়।
মাথিয়াস গিন্টের

মাথিয়াস লুকাস গিন্টের (জন্ম: ১৯ জানুয়ারি ১৯৯৪) হলেন জার্মানির একজন পেশাদার ফুটবলার, যিনি বরুসিয়া মনশেনগ্লাডবাখ এবং জার্মানি জাতীয় দলে একজন রক্ষণভাগের খেলোয়াড় হিসেবে খেলেন। ১০ নভেম্বর ২০১৭ পর্যন্ত হালনাগাদকৃত। বরুসিয়া ডর্টমুন্ড ডিএফএল-সুপারকাপ: ২০১৪ ডিএফবি-পোকাল: ২০১৬–১৭ জার্মানি ফিফা বিশ্বকাপ: ২০১৪ গ্রীষ্মকালীন অলিম্পিক: রৌপ্য পদক, ২০১৬ ফিফা কনফেডারেশন্স কাপ: ২০১৭ ফ্রিটজ ওয়াল্টার মেডেল: অনূর্ধ্ব ১৯ স্বর্ণ পদক ২০১৩ ফ্রিটজ ওয়াল্টার মেডেল: অনূর্ধ্ব ১৮ স্বর্ণ পদক ২০১২ "FIFA Confederations Cup Russia 2017: List of players: Germany" (পিডিএফ)। FIFA। ২ জুলাই ২০১৭। পৃষ্ঠা 4। ২৪ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২১ জুলাই ২০১৭।  "M. Ginter"। Soccerway। সংগ্রহের তারিখ ২৬ নভেম্বর ২০১৬।  "Fritz-Walter-Medaille: Ginter auf Götzes Spuren" (German ভাষায়)। German Football Association। ১৪ আগস্ট ২০১৩। সংগ্রহের তারিখ ১৫ আগস্ট ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) "SC Freiburg: Ginter ist U18-Nachwuchsspieler des Jahres 2012" (German ভাষায়)। Badische Zeitung। ৩০ জুলাই ২০১২। সংগ্রহের তারিখ ৩০ জুলাই ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) ফুসবালডাটেন.ডিইতে Matthias Ginter (জার্মান) মাথিয়াস গিন্টের – ফিফা প্রতিযোগিতার রেকর্ড (ইংরেজি) মাথিয়াস গিন্টের – উয়েফা প্রতিযোগিতার রেকর্ড (আর্কাইভ) (ইংরেজি)  kicker profile (জার্মান) টেমপ্লেট:বরুসিয়া মনশেনগ্লাডবাখ দল